રિઝર્વ બેન્કે IDBI બેન્કમાં બહુમતી હિસ્સો ખરીદવા LICને મંજૂરી આપી છે. આ અંગે જાણવા મળ્યાનુસાર LICએ રિઝર્વ બેન્કની મંજૂરી મેળવવા પૂર્વે ઇન્શ્યૂરન્સ રેગ્યુલેટરી એન્ડ ડેવલપમેન્ટ ઓથોરિટીની મંજૂરી મેળવી હતી. આ દરખાસ્તને કેન્દ્રીય કેબિનેટે મંજૂરી આપ્યા બાદ આઇડીબીઆઇ બેન્કમાં બહુમતી હિસ્સો મેળવવા સહિત એક પ્રમોટર તરીકે એલઆઇસી કસોટી પર ખરી ઊતરે છે કે કેમ તેની ચકાસણી રિઝર્વ બેન્ક કરશે. IDBI બેન્કમાં સરકારનો ૫૧ ટકાથી ઓછો હિસ્સો વેચવાનો હોવાથી કેબિનેટની મંજૂરી જરૂરી હતી. જૂન માસના અંત સુધીમાં IDBI બેન્કમાં સરકારનો હિસ્સો ૮૫.૯૬ ટકા અને LICનો હિસ્સો ૭.૯૮ ટકા હતો.